Sulčiaspaudės gali būti rankinės, išcentrinės ir lėtaeigės. Rankinė sulčiaspaudė yra geras pasirinkimas norint spausti sultis iš želmenų, žolelių ir vaisių. Tokia sulčiaspaudė nekelia triukšmo ir ją lengva išplauti. Išcentrinė sulčiaspaudė yra dažniausias vartotojų pasirinkimas. Ji veikia greitai ir ją paprasta prižiūrėti. Lėtaeigės sulčiaspaudės gali būti vieno arba dviejų sraigtų. Šios sulčiaspaudės išspaudžia minkštimą iki paskutinio lašo, veikia tyliai, yra tinkamos spausti sultis iš žalumynų ir kietų vaisių ar netgi gaminti riešutų pieną, tačiau yra lėtesnės.